3.12. Επικόλληση ως
| 3. Το μενού «Επεξεργασία» |

### 3.12. Επικόλληση ως

Αυτή η εντολή επικολλά τα περιεχόμενα του προχείρου. Φυσικά, πρέπει να χρησιμοποιήσετε την εντολή «Αντιγραφή» πριν, έτσι ώστε να έχετε κάτι στο πρόχειρο. Αλλιώς, θα πάρετε μια ειδοποίηση:

ή εάν υπάρχει κάτι που ξεχάσατε, θα επικολληθεί! Δεν υπάρχει τρόπος εκκένωσης του προχείρου.

Αυτή η εντολή οδηγεί στο υπομενού:

Σχήμα 16.17. Το υπομενού «Επικόλληση ως»

- Τμήμα 3.12.1, «Επικόλληση ως νέας στρώσης»

- Τμήμα 3.12.2, «Επικόλληση ως νέα στρώση επί τόπου»

- Τμήμα 3.12.3, «Επικόλληση ως νέας εικόνας»

- Τμήμα 3.12.4, «Επικόλληση ως νέου πινέλου»

- Τμήμα 3.12.5, «Επικόλληση ως νέο μοτίβο»

#### 3.12.1. Επικόλληση ως νέας στρώσης

Η εντολή Επικόλληση ως νέα στρώση δημιουργεί μια νέα στρώση στην ενεργή εικόνα και επικολλά τα δεδομένα εικόνας από το πρόχειρο σε αυτή. Εάν τα δεδομένα δεν είναι μορφής ορθογωνίου ή τετραγώνου, οποιεσδήποτε περιοχές δεν επεκτείνονται στις άκρες του καμβά αφήνονται διαφανείς (αυτόματη δημιουργία άλφα καναλιού). Φυσικά, πρέπει να αντιγράψετε την επιλογή σας πριν χρησιμοποιήσετε αυτήν την εντολή.

##### 3.12.1.1. Ενεργοποίηση της εντολής

Μπορείτε να προσπελάσετε αυτήν την εντολή από τη γραμμή μενού εικόνας μέσα από Επεξεργασία → Επικόλληση ως → Νέα στρώση.

#### 3.12.2. Επικόλληση ως νέα στρώση επί τόπου

Η εντολή Επικόλληση ως νέα στρώση επί τόπου δημιουργεί μια νέα στρώση στην ενεργή εικόνα και επικολλά τα περιεχόμενα του προχείρου στις ακριβείς συντεταγμένες από τις οποίες αντιγράφηκαν αρχικά τα περιεχόμενα.

Αυτό το γνώρισμα είναι διαθέσιμο και για το κανονικό πρόχειρο και για τις επώνυμες ενδιάμεσες μνήμες.

##### 3.12.2.1. Ενεργοποίηση της εντολής

Μπορείτε να προσπελάσετε αυτήν την εντολή από τη γραμμή μενού εικόνας μέσα από Επεξεργασία → Επικόλληση ως → Νέα στρώση επί τόπου.

#### 3.12.3. Επικόλληση ως νέας εικόνας

Η εντολή Επικόλληση ως νέα εικόνα δημιουργεί μια νέα εικόνα και επικολλά τα δεδομένα εικόνας από το πρόχειρο σε αυτή. Εάν τα δεδομένα δεν είναι ορθογώνια ή τετράγωνα στο σχήμα, κάθε περιοχή έξω από την επιλογή αφήνεται διαφανής (δημιουργείται αυτόματα κανάλι άλφα). Φυσικά, πρέπει να αντιγράψετε την επιλογή σας πριν χρησιμοποιήσετε αυτήν την εντολή, έτσι ώστε να πάρετε μια εικόνα με τις ίδιες διαστάσεις όπως η επιλογή.

Αυτή η επιλογή έχει την ίδια επενέργεια όπως η εντολή Αρχείο → Δημιουργία → Από πρόχειρο.

##### 3.12.3.1. Ενεργοποίηση της εντολής

Μπορείτε να προσπελάσετε αυτήν την εντολή από τη γραμμή μενού εικόνας μέσα από Επεξεργασία → Επικόλληση ως → Νέα εικόνα, ή χρησιμοποιώντας τη συντόμευση πληκτρολογίου Shift+Ctrl+V .

#### 3.12.4. Επικόλληση ως νέου πινέλου

Αυτή η εντολή ανοίγει ένα παράθυρο διαλόγου που σας επιτρέπει να ονομάσετε το νέο πινέλο. Το πινέλο εμφανίζεται στο διάλογο πινέλων.

##### 3.12.4.1. Επιλογές

Σχήμα 16.18. Ο διάλογος «Νέο πινέλο»

Όνομα πινέλου

  Όνομα πινέλου είναι το όνομα που θα είναι στο διάλογο «Πινέλα».

Όνομα αρχείου

  Το νέο πινέλο αποθηκεύεται ως όνομα αρχείου (με επέκταση `.gbr`) στον προσωπικό σας φάκελο `brushes`.

Διάκενο

  Διάκενο: Όταν το πινέλο σχεδιάζει μια γραμμή, στην πραγματικότητα εντυπώνει το εικονίδιο πινέλου επανειλημμένα. Εάν οι εντυπώσεις του πινέλου είναι πολύ κοντά, παίρνετε την εντύπωση συμπαγούς γραμμής.

##### 3.12.4.2. Ενεργοποίηση της εντολής

- Μπορείτε να προσπελάσετε αυτήν την εντολή από τη γραμμή μενού εικόνας μέσα από Επεξεργασία → Επικόλληση ως → Νέο πινέλο….

#### 3.12.5. Επικόλληση ως νέο μοτίβο

Αυτή η εντολή ανοίγει ένα παράθυρο διαλόγου που σας επιτρέπει να ονομάσετε το νέο σας μοτίβο. Το μοτίβο εμφανίζεται στο Διάλογο μοτίβων.

##### 3.12.5.1. Επιλογές

Σχήμα 16.19. Ο διάλογος «Νέο μοτίβο»

Όνομα μοτίβου

  Όνομα μοτίβου είναι το όνομα που θα είναι στο διάλογο μοτίβου.

Όνομα αρχείου

  Το νέο μοτίβο αποθηκεύεται ως Όνομα αρχείου (με επέκταση `.pat`) στον προσωπικό σας κατάλογο `patterns`.

##### 3.12.5.2. Ενεργοποίηση της εντολής

Μπορείτε να προσπελάσετε αυτήν την εντολή από τη γραμμή μενού εικόνας μέσα από Επεξεργασία → Επικόλληση ως → Νέο μοτίβο….

3.11. Επικόλληση στην επιλογή επί τόπου |  | 3.13. Μνήμη

Report a bug in GIMP Report a documentation error