Κεφάλαιο 6. Εξαγωγή εικόνων από το GIMP
| Μέρος II. Πώς θα γίνω μάγος του GIMP; |

## Κεφάλαιο 6. Εξαγωγή εικόνων από το GIMP

## 1. Αρχεία

Το GIMP είναι ικανό να διαβάζει και να γράφει μια μεγάλη ποικιλία μορφών αρχείων γραφικών. Με εξαίρεση την εγγενή μορφή αρχείου XCF του GIMP, ο χειρισμός των αρχείων γίνεται με πρόσθετα. Αυτό καθιστά σχετικά εύκολη την επέκταση του GIMP για την υποστήριξη νέων τύπων αρχείων όταν παραστεί ανάγκη.

### 1.1. Αποθήκευση/Εξαγωγή εικόνων

| Σημείωση

Όταν ανοίγατε μια εικόνα σε παλαιότερες εκδόσεις του GIMP, ας πούμε σε JPG ή PNG, η εικόνα διατηρούσε τη μορφή της και αποθηκευόταν στην ίδια μορφή χρησιμοποιώντας την Αποθήκευση. Από το GIMP 2.8, όλες οι εικόνες εισάγονται στη μορφή XCF του GIMP, ως νέο έργο.

Για παράδειγμα, μια εικόνα «sunflower.png» θα φορτωθεί ως «*[sunflower] (εισαγόμενη)-1.0 (χρώμα ευρετηρίου, 1 στρώση)». Ο πρώτος αστερίσκος υποδεικνύει ότι αυτό το αρχείο έχει αλλάξει. Αυτή η εικόνα μπορεί να αποθηκευτεί ως «sunflower.xcf» χρησιμοποιώντας την εντολή Αποθήκευση. Εάν χρειάζεστε την εικόνα σας σε άλλη μορφή, θα πρέπει να χρησιμοποιήσετε την εντολή Εξαγωγή.

Όταν ολοκληρώσετε την εργασία με μια εικόνα, θα αποθηκεύσετε τα αποτελέσματα. Στην πραγματικότητα, είναι συχνά καλή ιδέα να αποθηκεύετε και σε ενδιάμεσα στάδια, επίσης. Το GIMP είναι ένα αρκετά ισχυρό πρόγραμμα, αλλά σε σπάνιες περιπτώσεις έχουν συμβεί καταρρεύσεις.

Η εγγενής μορφή XCF του GIMP είναι ειδική. Είναι η μόνη μορφή που μπορεί να αποθηκεύσει τα πάντα σχετικά με μια εικόνα (με εξαίρεση τις πληροφορίες «αναίρεσης»). Αυτός είναι ο λόγος που η αποθήκευση μπορεί να γίνει μόνο σε αυτήν τη μορφή. Κάνει τη μορφή XCF ιδιαίτερα κατάλληλη για την αποθήκευση ενδιάμεσων αποτελεσμάτων και για την αποθήκευση εικόνων που θα ανοίξουν ξανά αργότερα στο GIMP.

Τα αρχεία XCF δεν είναι αναγνώσιμα από τα περισσότερα άλλα προγράμματα που εμφανίζουν εικόνες. Μόλις ολοκληρώσετε την επεξεργασία της εικόνας σας, μπορείτε να την εξαγάγετε στη μορφή της επιλογής σας. Το GIMP υποστηρίζει ένα ευρύ φάσμα μορφών. Οι περισσότερες μορφές αρχείων που μπορούν να εισαχθούν, μπορούν επίσης να χρησιμοποιηθούν για εξαγωγή.

### 1.2. Τύποι αρχείων

Υπάρχουν πολλές εντολές για αποθήκευση και εξαγωγή εικόνων. Παρατίθενται στην ενότητα που καλύπτει το Μενού Αρχείο. Περισσότερες πληροφορίες για τον τρόπο χρήσης τους μπορείτε να βρείτε εκεί.

Το GIMP σας επιτρέπει να εξάγετε τις εικόνες που δημιουργείτε σε μια μεγάλη ποικιλία μορφών. Είναι σημαντικό να καταλάβετε ότι η μόνη μορφή ικανή να αποθηκεύσει όλες τις πληροφορίες σε μια εικόνα, που περιλαμβάνει στρώσεις, διαφάνειες κλ. είναι η εγγενής μορφή του GIMP XCF. Κάθε άλλη μορφή διατηρεί μερικές ιδιότητες της εικόνας και χάνει άλλες. Εξαρτάται από εσάς να καταλάβετε τις δυνατότητες της μορφής που επιλέγετε.

Η εξαγωγή εικόνας δεν τροποποιεί την ίδια την εικόνα, έτσι δεν χάνετε τίποτα εξάγοντας. Δείτε Εξαγωγή αρχείου.

| Σημείωση

Όταν κλείνετε μια εικόνα (πιθανόν αφήνοντας το GIMP), προειδοποιείστε εάν η εικόνα είναι "βρόμικη"· δηλαδή εάν έχει αλλάξει χωρίς να έχει στη συνέχεια αποθηκευτεί (ένας αστερίσκος είναι μπροστά από το όνομα της εικόνας).

Σχήμα 6.1. Κλείσιμο προειδοποίησης

Η αποθήκευση μιας εικόνας στην εγγενή μορφή XCF του GIMP θα έχει ως αποτέλεσμα η εικόνα να θεωρείται "μη βρώμικη". Αντίθετα, η εξαγωγή μιας εικόνας δεν θα την αλλάξει σε "μη βρώμικη", επειδή το GIMP δεν μπορεί να γνωρίζει με βεβαιότητα ότι καμία πληροφορία εικόνας δεν θα χαθεί.

#### 1.2.1. Εξαγωγή εικόνας ως GIF

Σχήμα 6.2. Ο διάλογος εξαγωγής GIF

| Προειδοποίηση
Η μορφή αρχείου GIF δεν υποστηρίζει μερικές βασικές ιδιότητες της εικόνας, όπως ανάλυση εκτύπωσης. Εάν ενδιαφέρεσθε για αυτές τις ιδιότητες, χρησιμοποιείστε έναν διαφορετικό τύπο αρχείου όπως PNG.

Επιλογές GIF
  Πλέξη

    Επιλέγοντας πεπλεγμένο επιτρέπεται σε μια εικόνα στον ιστό να εμφανιστεί σταδιακά καθώς φορτώνεται. Η σταδιακή εμφάνιση της εικόνας είναι χρήσιμη με ταχύτητες χαμηλής σύνδεσης, επειδή μπορείτε να σταματήσετε μια εικόνα που δεν σας ενδιαφέρει· το πεπλεγμένο είναι μικρής χρήσης σήμερα λόγω των υψηλότερων ταχυτήτων σύνδεσης.

  Σχόλια GIF

    Τα σχόλια GIF υποστηρίζουν μόνο 7 δυαδικούς χαρακτήρες ASCII. Εάν χρησιμοποιήσετε χαρακτήρα εκτός του 7δυαδικού συνόλου ASCII, το GIMP θα εξαγάγει την εικόνα χωρίς σχόλιο και θα σας ενημερώσει ότι το σχόλιο δεν αποθηκεύτηκε.

Επιλογές κινουμένων σχεδίων GIF
  Συνεχής βρόγχος

    Όταν διαλέξετε αυτήν την επιλογή, η κίνηση θα επαναλαμβάνεται συνέχεια μέχρι να τη σταματήσετε.

  Καθυστέρηση μεταξύ των πλαισίων εάν είναι αόριστη

    Μπορείτε να ορίσετε την καθυστέρηση, σε χιλιοστά του δευτερολέπτου, μεταξύ των πλαισίων, εάν δεν ορίστηκε πριν. Σε αυτήν την περίπτωση, μπορείτε να τροποποιήσετε κάθε καθυστέρηση στο διάλογο στρώσεων.

  Διευθέτηση πλαισίου όταν δεν προσδιορίζεται

    Εάν αυτό δεν έχει καθοριστεί, μπορείτε να ορίσετε πόσα πλαίσια θα υπερτίθενται. Μπορείτε να επιλέξετε μεταξύ τριών επιλογών:

    - Δεν με ενδιαφέρει: Μπορείτε να χρησιμοποιήσετε αυτήν την επιλογή εάν όλες οι στρώσεις είναι αδιαφανείς. Οι στρώσεις θα αντικαταστήσουν ό,τι είναι από κάτω.

    - Προσθετικές στρώσεις (συνδυασμός): Τα προηγούμενα πλαίσια δεν θα καταργηθούν όταν εμφανίζεται ένα καινούργιο.

    - Ένα πλαίσιο ανά στρώση (αντικατάσταση): τα προηγούμενα πλαίσια θα καταργηθούν πριν την εμφάνιση ενός καινούργιου.

  Χρήση της πιο πάνω εισαγόμενης καθυστέρησης για όλα τα πλαίσια

    Αυτονόητο.

  Χρήση της πιο πάνω εισαγόμενης διάταξης για όλα τα πλαίσια

    Αυτονόητο.

#### 1.2.2. Εξαγωγή εικόνας ως HEIF/HEIC

HEIF σημαίνει High Efficiency Image File Format (Μορφή αρχείου εικόνας υψηλής αποτελεσματικότητας). Γνωστή και ως HEIC High Efficiency Image Coding (Κωδικοποίηση εικόνας υψηλής αποτελεσματικότητας).

Διπλάσιες πληροφορίες μπορούν να αποθηκευτούν σε μια εικόνα HEIF από ότι σε μια εικόνα JPEG ιδίου μεγέθους, με αποτέλεσμα καλύτερη ποιότητα. Μέχρι τον Οκτώβριο του 2019, κανένας περιηγητής δεν υποστηρίζει εγγενώς το HEIF.

Περισσότερες πληροφορίες στη Βικιπαίδεια.

Σχήμα 6.3. Ο διάλογος εξαγωγής HEIF/HEIC

Αυτές οι επιλογές είναι αυτονόητες.

#### 1.2.3. Εξαγωγή εικόνας ως JPEG

Τα αρχεία JPEG έχουν συνήθως μια επέκταση .jpg, .JPG, ή .jpeg. Είναι μια πολύ πλατιά χρησιμοποιούμενη μορφή, επειδή συμπιέζει τις εικόνες πολύ αποτελεσματικά, ενώ ελαχιστοποιεί την απώλεια ποιότητας της εικόνας. Καμιά άλλη μορφή δεν πλησιάζει στην επίτευξη του ίδιου επιπέδου συμπίεσης. Δεν υποστηρίζει, όμως, διαφάνεια ή πολλαπλές στρώσεις.

Σχήμα 6.4. Ο διάλογος εξαγωγής JPEG

Ο αλγόριθμος του JPEG είναι περίπλοκος και εμπεριέχει έναν αριθμό επιλογών που προκαλούν σύγχυση και των οποίων το νόημα είναι πέρα από το σκοπό αυτής της τεκμηρίωσης. Εκτός και είσαστε ένας ειδικός του JPEG, η παράμετρος της ποιότητας είναι προφανώς η μόνη που θα χρειαστείτε να ρυθμίσετε.

Ποιότητα

  Όταν αποθηκεύετε ένα αρχείο σε μορφή JPEG, εμφανίζεται ένας διάλογος που σας επιτρέπει να ορίσετε το επίπεδο ποιότητας, που κυμαίνεται από 0 μέχρι 100. Τιμές πάνω από 95 δεν είναι γενικά χρήσιμες. Η προκαθορισμένη ποιότητα του 85 συνήθως παράγει θαυμάσια αποτελέσματα, αλλά σε πολλές περιπτώσεις είναι δυνατό να οριστεί η ποιότητα πραγματικά χαμηλότερη χωρίς υποβάθμιση της εικόνας. Μπορείτε να ελέγξετε το αποτέλεσμα ρυθμίσεων διαφορετικής ποιότητας επιλέγοντας Προβολή προεπισκόπησης στο παράθυρο εικόνας στο διάλογο JPEG.

  | Σημείωση
  Παρακαλώ σημειώστε ότι οι αριθμοί για το επίπεδο ποιότητας JPEG έχουν διαφορετικό νόημα σε διάφορες εφαρμογές. Αποθήκευση με επίπεδο ποιότητας 80 στο GIMP δεν είναι κατ' ανάγκη συγκρίσιμο με αποθήκευση με επίπεδο ποιότητας 80 σε άλλη εφαρμογή.

Χρήση ποιοτικών ρυθμίσεων από την αρχική εικόνα

  Εάν μία ειδική ποιοτική ρύθμιση (ή «πίνακας κβαντισμού») προσαρτήθηκε στην εικόνα όταν φορτώθηκε, τότε αυτή η επιλογή σας επιτρέπει να την χρησιμοποιήσετε αντί για τις προκαθορισμένες.

  Εάν κάνατε μόνο λίγες αλλαγές στην εικόνα, έπειτα ξαναχρησιμοποιήσατε την ίδια ρύθμιση ποιότητας θα πάρετε σχεδόν την ίδια ποιότητα και μέγεθος αρχείου όπως και η αρχική. Αυτό θα ελαχιστοποιήσει τις απώλειες που προκλήθηκαν από το βήμα της κβαντισμού, συγκρινόμενο με το τι θα συνέβαινε εάν χρησιμοποιούσατε διαφορετική ρύθμιση ποιότητας.

  Εάν οι ρυθμίσεις ποιότητας που βρίσκονται στο αρχικό αρχείο δεν είναι καλύτερες από τις προκαθορισμένες ποιοτικές ρυθμίσεις, τότε η επιλογή «Χρήση ποιοτικών ρυθμίσεων από την αρχική εικόνα» θα είναι διαθέσιμες, αλλά όχι ενεργοποιημένες. Αυτό επιβεβαιώνει ότι θα παίρνετε πάντοτε τουλάχιστον την ελάχιστη ποιότητα που προδιαγράφεται από προεπιλογή. Εάν δεν κάνατε μεγάλες αλλαγές στην εικόνα και θέλετε να την αποθηκεύσετε χρησιμοποιώντας την ίδια ποιότητα όπως η αρχική, τότε μπορείτε να το κάνετε ενεργοποιώντας αυτήν την επιλογή.

Εμφάνιση προεπισκόπησης σε παράθυρο εικόνας

  Σημειώνοντας αυτήν την επιλογή, κάθε αλλαγή στην ποιότητα (ή άλλη παράμετρο του JPEG) παρουσιάζεται στην εμφάνιση εικόνας. (Αυτό δεν αλλάζει την εικόνα: η εικόνα επαναφέρεται στην αρχική της κατάσταση, όταν ο διάλογος JPEG κλείνει.)

Διατήρηση μεταδεδομένων

  Εάν η εικόνα που φορτώσατε έχει μεταδεδομένα Exif, XMP, IPTC, διατηρούνται και μπορείτε να τα διατηρήσετε ή όχι κατά την εξαγωγή σε JPEG.

Αποθήκευση μικρογραφίας, αποθήκευση χρωματικής κατατομής (προφίλ)

  Πολλές εφαρμογές χρησιμοποιούν την μικρή εικόνα μικρογραφίας ως γρήγορη διαθέσιμη μικρή προεπισκόπηση εικόνας.

Σχόλιο

  Μπορείτε να επεξεργαστείτε το προσαρτημένο σχόλιο στην εικόνα που φορτώσατε ή να γράψετε ένα νέο.

Προχωρημένες επιλογές

  Μερικές πληροφορίες για τις προχωρημένες ρυθμίσεις:

  Βελτιστοποίηση

    Εάν ενεργοποιήσετε αυτήν την επιλογή, η βελτιστοποίηση των παραμέτρων για κωδικοποίηση της εντροπίας θα χρησιμοποιηθεί. Το αποτέλεσμα είναι γενικά ένα πιο μικρό αρχείο, αλλά παίρνει πιο πολύ χρόνο να δημιουργηθεί.

  Εξομάλυνση

    Η συμπίεση JPG δημιουργεί παράσιτα. Χρησιμοποιώντας αυτή την επιλογή, μπορείτε να εξομαλύνετε την εικόνα όταν αποθηκεύεται, μειώνοντας την. Αλλά η εικόνα σας γίνεται κάπως θολή.

  Χρήση αριθμητικής κωδικοποίησης

    Arithmetic encoding is a form of entropy encoding (a lossless data compression scheme) that, since GIMP-2.10 can be used in exporting as JPEG. Images using arithmetic encoding can be 5 - 10 % smaller. But older software may have trouble opening these images.

  Χρήση επανεκκίνησης σημειωτών

    Το αρχείο εικόνας μπορεί να περιέχει σημειωτές που επιτρέπουν στην εικόνα να φορτωθεί ως τμήματα. Εάν η σύνδεση διακοπεί, ενώ φορτώνεται η εικόνα σε μια ιστοσελίδα, η φόρτωση μπορεί να συνεχιστεί από τον επόμενο σημειωτή.

  Διάστημα (γραμμές MCU)

    Οι εικόνες JPEG αποθηκεύονται ως σειρά συμπιεσμένων τετραγωνικών πλακιδίων με το όνομα MCU (ελάχιστη μονάδα κωδικοποίησης). Μπορείτε να ορίσετε το μέγεθος αυτών των πλακιδίων (σε εικονοστοιχεία).

  Σταδιακό

    Με αυτήν την επιλογή επισημασμένη, τα κομμάτια της εικόνας αποθηκεύονται σε ένα αρχείο με σειρά που επιτρέπει σταδιακή βελτιστοποίηση της εικόνας κατά τη διάρκεια αργής σύνδεσης με το διαδίκτυο. Η σταδιακή επιλογή για JPG έχει τον ίδιο σκοπό όπως η πεπλεγμένη επιλογή για GIF. Δυστυχώς, η σταδιακή επιλογή παράγει ελαφρώς μεγαλύτερα αρχεία JPG (από ότι χωρίς την σταδιακή επιλογή).

    | Σημείωση
    Προσέξτε ότι ορισμένες παλαιότερες τηλεοράσεις και κορνίζες φωτογραφιών (και ίσως άλλες συσκευές) ενδέχεται να μην μπορούν να εμφανίσουν εικόνες jpeg που έχουν εξαχθεί με ενεργοποιημένη την προοδευτική ρύθμιση (η οποία είναι η προεπιλογή).

  Υποδειγματοληψία

    Το ανθρώπινο μάτι δεν είναι ευαίσθητο το με τον ίδιο τρόπο σε όλο το χρωματικό φάσμα. Η συμπίεση μπορεί να το χρησιμοποιήσει για να τροποποιήσει ελαφρά διαφορετικά χρώματα που το μάτι αντιλαμβάνεται ως πολύ κοντινά, ως ιδανικά χρώματα. Υπάρχουν τρεις μέθοδοι:

    - 1x1,1x1,1x1 (άριστη ποιότητα): Συνήθως αναφερόμενο ως (4:4:4), που παράγει την καλύτερη ποιότητα, διατηρώντας τα περιγράμματα και αντιθέσεις χρωμάτων, αλλά η συμπίεση είναι πιο μικρή.

    - 2x1,1x1,1x1 (4:2:2): Αυτή είναι η τυπική υποδειγματοληψία, που συνήθως προσφέρει καλή αναλογία μεταξύ ποιότητας εικόνας και μεγέθους αρχείου. Υπάρχουν, όμως, περιπτώσεις όπου χρησιμοποιώντας όχι υποδειγματοληψία (4:4:4) προσφέρει μια αξιοσημείωτη αύξηση στην ποιότητα της εικόνας· για παράδειγμα, όταν η εικόνα περιέχει λεπτές λεπτομέρειες όπως κείμενο πάνω από ομοιόμορφο φόντο, ή φωτογραφίες με σχεδόν επίπεδα χρώματα.

    - 1x2,1x1,1x1 Αυτό είναι παρόμοιο με το (2x1,1x1,1x1), αλλά η δειγματοληψία χρώματος είναι στην οριζόντια κατεύθυνση παρά στην κάθετη κατεύθυνση, σαν κάποιος να περιέστρεψε την εικόνα.

    - 2x2,1x1,1x1 (ελάχιστο αρχείο): Συνήθως αναφέρεται ως (4:1:1), παράγοντας ελάχιστα αρχεία. Αυτό ταιριάζει σε εικόνες με ασθενή περιγράμματα, αλλά τείνει να μετουσιώσει τα χρώματα.

  Μέθοδος DCT

    DCT είναι «διακριτός μετασχηματισμός συνημιτόνου» και είναι το πρώτο βήμα στον αλγόριθμο JPEG πηγαίνοντας από το χωρικό στο συχνοτικό τομέα. Οι επιλογές είναι «κινητή υποδιαστολή», « ακέραιος» (η προεπιλεγμένη) και «γρήγορος ακέραιος».

    - Η κινητή υποδιαστολή: Η μέθοδος κινητής υποδιαστολής είναι ελαφρά πιο ακριβής από τη μέθοδο ακέραιου, αλλά είναι πολύ πιο αργή εκτός και το μηχάνημα σας έχει πολύ γρήγορο υλικό κινητής υποδιαστολής. Επίσης σημειώστε ότι τα αποτελέσματα της μεθόδου κινητής υποδιαστολής μπορεί να διαφέρουν ελαφρά μεταξύ των υπολογιστών, ενώ οι μέθοδοι ακέραιου πρέπει να δίνουν τα ίδια αποτελέσματα παντού.

    - ακέραιος (η προεπιλεγμένη): Αυτή η μέθοδος είναι πιο γρήγορη από την «κινητή υποδιαστολή», αλλά όχι τόσο ακριβής.

    - γρήγορος ακέραιος: Η μέθοδος γρήγορου ακέραιου είναι πολύ λιγότερο ακριβής από τις άλλες δύο.

#### 1.2.4. Εξαγωγή εικόνας ως PNG

Σχήμα 6.5. Ο διάλογος «Εξαγωγή εικόνας ως PNG»

Πλέξη σάρωσης

  Επιλέγοντας πεπλεγμένο επιτρέπεται σε μια εικόνα στον ιστό να εμφανιστεί σταδιακά καθώς φορτώνεται. Η σταδιακή εμφάνιση της εικόνας είναι χρήσιμη με ταχύτητες χαμηλής σύνδεσης, επειδή μπορείτε να σταματήσετε μια εικόνα που δεν σας ενδιαφέρει· το πεπλεγμένο είναι μικρής χρήσης σήμερα λόγω των υψηλότερων ταχυτήτων σύνδεσης.

Αποθήκευση χρώματος παρασκηνίου

  Εάν η εικόνα σας έχει πολλά επίπεδα διαφάνειας, οι περιηγητές διαδικτύου που αναγνωρίζουν μόνο δύο επίπεδα, θα χρησιμοποιήσουν το χρώμα παρασκηνίου της εργαλειοθήκης σας στη θέση τους.

Αποθήκευση γάμα

  Η διόρθωση γάμα είναι η ικανότητα να διορθώνονται οι διαφορές στην ερμηνεία τιμών χρωμάτων. Αυτό αποθηκεύει την πληροφορία γάμα στην PNG που αντανακλά τον τρέχοντα παράγοντα γάμα για την εμφάνιση σας. Θεατές σε άλλους υπολογιστές μπορούν τότε να αντισταθμίσουν για να επιβεβαιώσουν ότι η εικόνα δεν είναι ούτε πολύ σκοτεινή, ούτε πολύ φωτεινή.

Αποθήκευση μετατόπισης στρώσης

  Το PNG υποστηρίζει μια τιμή μετατόπισης που λέγεται «oFFs chunk», που δίνει τα δεδομένα θέσης. Δυστυχώς, η υποστήριξη μετατόπισης PNG στο GIMP, είναι ελαττωματική, ή τουλάχιστον ασύμβατη με άλλες εφαρμογές και για πολύ χρόνο. Μην ενεργοποιείτε τις μετατοπίσεις, αφήστε το GIMP να ισοπεδώσει τις στρώσεις πριν την αποθήκευση και δεν θα έχετε προβλήματα.

Αποθήκευση ανάλυσης

  Αποθήκευση ανάλυσης της εικόνας, σε ppi (εικονοστοιχεία ανά ίντσα).

Αποθήκευση χρόνου δημιουργίας

  Ημερομηνία αποθήκευσης του αρχείου.

Αποθήκευση σχολίου

  Μπορείτε να διαβάσετε αυτό το σχόλιο στο Ιδιότητες εικόνας.

Αποθήκευση τιμών χρωμάτων από διαφανή εικονοστοιχεία

  Όταν είναι σημειωμένη αυτή η επιλογή, οι τιμές χρώματος αποθηκεύονται ακόμα κι αν τα εικονοστοιχεία είναι πλήρως διαφανή. Αλλά αυτό είναι δυνατό μόνο με μια μοναδική στρώση, όχι με μια συγχωνευμένη σύνθεση. Όταν μια εικόνα πολλαπλών στρώσεων εξάγεται σε μορφή αρχείου μοναδικής στρώσης, δεν υπάρχει τρόπος που το GIMP να μπορεί να διατηρήσει τις τιμές χρώματος στα διαφανή εικονοστοιχεία.

Μορφή εικονοστοιχείων

  By default your PNG image is exported in a pixelformat that resembles the settings of your image in GIMP. This is usually what you want, but when you need a specific output format you can change this here to 8 or 16 bits per channel RGB or Grayscale, with or without alpha channel.

Στάθμη συμπίεσης

  Επειδή η συμπίεση είναι χωρίς απώλειες, η μόνη αιτία για χρήση επιπέδου συμπίεσης πιο μικρό από 9, είναι εάν παίρνει πολύ χρόνο για συμπίεση ενός αρχείου σε αργό υπολογιστή. Κανένας φόβος από την αποσυμπίεση: είναι γρήγορη ανεξάρτητα από το επίπεδο συμπίεσης.

Διατήρηση μεταδεδομένων

  Εάν η εικόνα που φορτώσατε έχει μεταδεδομένα Exif, XMP, IPTC, διατηρούνται και μπορείτε να τα διατηρήσετε ή όχι κατά την εξαγωγή σε PNG.

Αποθήκευση προεπιλεγμένων

  Πατήστε για αποθήκευση των τρεχουσών ρυθμίσεων. Έπειτα, μπορείτε να χρησιμοποιήσετε Φόρτωση προεπιλογών για να φορτώσετε τις αποθηκευμένες ρυθμίσεις.

| Σημείωση

Η μορφή PNG υποστηρίζει εικόνες από πίνακα χρωμάτων. Χρησιμοποιώντας λιγότερα χρώματα, άρα, καταλήγουμε σε πιο μικρά αρχεία· αυτό είναι ιδιαίτερα χρήσιμο για δημιουργία εικόνων στον ιστό· δείτε Τμήμα 6.6, «Κατάσταση από ευρετήριο».

Οι υπολογιστές εργάζονται σε ομάδες των 8 δυαδικών που ονομάζονται «ψηφιολέξη». Μια ψηφιολέξη επιτρέπει 256 χρώματα. Μειώνοντας τον αριθμό των χρωμάτων κάτω από 256 δεν είναι χρήσιμο: μια ψηφιολέξη θα χρησιμοποιηθεί οπωσδήποτε και το μέγεθος του αρχείου δεν θα μικρύνει. Επιπρόσθετα, αυτή η «PNG8» μορφή, όπως το GIF, χρησιμοποιεί μόνο ένα δυαδικό ψηφίο για διαφάνεια· μόνο δύο επίπεδα διαφάνειας είναι δυνατά, διαφανές ή αδιαφανές.

#### 1.2.5. Εξαγωγή εικόνας ως TIFF

Σχήμα 6.6. Ο διάλογος εξαγωγής TIFF

Συμπίεση

  Αυτή η επιλογή σας επιτρέπει να ορίσετε το χρησιμοποιούμενο αλγόριθμο για συμπίεση της εικόνας.

  - Καμία: Είναι γρήγορο και χωρίς απώλειες, αλλά το προκύπτον αρχείο είναι πολύ μεγάλο.

  - LZW: Η εικόνα συμπιέζεται χρησιμοποιώντας τον αλγόριθμο «Lempel-Ziv-Welch», μια τεχνική συμπίεσης χωρίς απώλειες. Αυτή είναι αποτελεσματική και γρήγορη. Περισσότερες πληροφορίες στο: [WKPD-LZW].

  - Δυαδικά ανά πακέτο: Γρήγορο, απλό σχήμα συμπίεσης για κωδικοποίηση δεδομένων. Η Apple εισήγαγε την μορφή PackBits με την έκδοση του MacPaint σε υπολογιστή Macintosh. Μια ροή δεδομένων PackBits αποτελείται από πακέτα επικεφαλίδας μιας ψηφιολέξης ακολουθούμενα από δεδομένα. (Πηγή: [WKPD-PACKBITS])

  - Deflate (συρρίκνωση): Είναι ένας αλγόριθμος συμπίεσης δεδομένων χωρίς απώλειες που χρησιμοποιεί ένα συνδυασμό του αλγόριθμου LZ77 και του κώδικα Huffman. Χρησιμοποιείται επίσης σε μορφές αρχείων Zip, Gzip και εικόνων PNG. Πηγή: [WKPD-ΣΥΣΤΟΛΗ].

  - JPEG: είναι ένας πολύ καλός αλγόριθμος συμπίεσης αλλά με απώλεια. Αυτή είναι η ίδια συμπίεση που χρησιμοποιείται σε εικόνες JPEG. Δεδομένου ότι είναι με απώλειες, δεν πρέπει να το χρησιμοποιείτε όταν η ποιότητα της εικόνας είναι σημαντική. Αυτή η συμπίεση δεν μπορεί να χρησιμοποιηθεί όταν η εικόνα σας βρίσκεται σε κατάσταση ευρετηρίου.

  - CCITT Group 3 fax, CCITT Group 4 fax είναι ασπρόμαυρες μορφές που αναπτύχθηκαν για μεταφορά εικόνων με φαξ.

    | Σημείωση
    Αυτές οι δύο λειτουργίες συμπίεσης μπορούν να επιλεγούν μόνο εάν η εικόνα είναι σε κατάσταση ευρετηρίου και μειωθεί σε δύο χρώματα. Χρησιμοποιήστε Εικόνα → Κατάσταση → Από ευρετήριο για να μετατρέψετε την εικόνα σε κατάσταση ευρετηρίου. Βεβαιωθείτε ότι έχει επιλεγεί η «Χρήση ασπρόμαυρης (1-bit) παλέτας».

Αποθήκευση στρώσεων

  Από το GIMP-2.10.12, μπορείτε να αποθηκεύσετε στρώσεις κατά την εξαγωγή σε TIFF. Κάθε στρώση θα είναι μια ξεχωριστή σελίδα στην εικόνα TIFF.

Περικοπή των στρώσεων στα όρια της εικόνας

  Όταν το Αποθήκευση στρώσεων είναι επιλεγμένο, αυτή η επιλογή, η οποία είναι ενεργοποιημένη από προεπιλογή, θα αλλάξει το μέγεθος όλων των επιπέδων στο μέγεθος της εικόνας. Οι εικόνες TIFF δεν μπορούν να έχουν αρνητικές αντισταθμίσεις. Αυτή η επιλογή σάς επιτρέπει να εισαγάγετε ξανά το TIFF χωρίς να χρειάζεται να αλλάξετε τη θέση των στρώσεων που είχαν διαφορετικό μέγεθος όπως η εικόνα στο πρωτότυπο.

Αποθήκευση τιμών χρωμάτων από διαφανή εικονοστοιχεία

  Με αυτήν την επιλογή οι χρωματικές τιμές αποθηκεύονται ακόμα κι αν τα εικονοστοιχεία είναι ολότελα διαφανή.

Σχόλιο

  Σε αυτό το πλαίσιο κειμένου, μπορείτε να εισάγετε ένα σχόλιο που συνδέεται με την εικόνα.

Αποθήκευση δεδομένων Exif

  Όταν ενεργοποιηθεί αυτή η επιλογή, τα υπάρχοντα μεταδεδομένα EXIF θα αποθηκευτούν στην εξαγόμενη εικόνα TIFF.

Αποθήκευση δεδομένων XMP

  Όταν ενεργοποιηθεί αυτή η επιλογή, τα υπάρχοντα μεταδεδομένα XMP θα αποθηκευτούν στην εξαγόμενη εικόνα TIFF.

Αποθήκευση δεδομένων IPTC

  Όταν ενεργοποιηθεί αυτή η επιλογή, τα υπάρχοντα μεταδεδομένα IPTC θα αποθηκευτούν στην εξαγόμενη εικόνα TIFF.

Αποθήκευση μικρογραφίας

  Όταν είναι ενεργοποιημένη αυτή η επιλογή, μια μικρογραφία θα αποθηκευτεί ως δεύτερη σελίδα στην εξαγόμενη εικόνα TIFF. Αυτό θα προκαλέσει επίσης την αποθήκευση ορισμένων ετικετών EXIF ακόμη και αν έχετε απενεργοποιήσει την αποθήκευση μεταδεδομένων EXIF.

Αποθήκευση χρωματικής κατατομής (προφίλ)

  Με ενεργοποιημένη αυτήν την επιλογή, η χρωματική κατατομή (προφίλ) θα αποθηκευτεί στην εξαγόμενη εικόνα TIFF.

Αποθήκευση δεδομένων GeoTIFF

  Όταν είναι ενεργοποιημένη αυτή η επιλογή, τα μεταδεδομένα GeoTIFF που υπήρχαν στην αρχική εικόνα θα αποθηκευτούν στην εξαγόμενη εικόνα TIFF.

#### 1.2.6. Export Image as WebP

Σχήμα 6.7. The WebP Export dialog

Lossless

  When checked, the image will be saved in a way that keeps the original quality. This disables the Image quality and Alpha quality settings. When unchecked, the image will be saved based on the quality settings below, which may cause some loss of quality, but at a better compression ratio. This is the default.

Image quality, Alpha quality

  These settings determine at what quality the image will be saved. A higher image quality usually means a larger filesize. When filesize is important you can check if a lower quality is still good enough for your purposes.

Source Type

  This selects the type of image you are trying to export. Presumably this will help in deciding the best way to compress the image.

  Choices are: Default, Picture for digital pictures, like portraits or inside shots, Photo for outdoor photography with natural lighting, Drawing for hand or line drawing, with high-contrast details, Icon for small-sized colorful images, and Text for images containing mostly text.

Αποθήκευση δεδομένων Exif

  When this option is enabled existing EXIF metadata will be saved in the exported image.

Αποθήκευση δεδομένων IPTC

  When this option is enabled existing IPTC metadata will be saved in the exported image.

Αποθήκευση δεδομένων XMP

  When this option is enabled existing XMP metadata will be saved in the exported image.

Αποθήκευση χρωματικής κατατομής (προφίλ)

  When this option is enabled the color profile will be saved in the exported image.

Αποθήκευση μικρογραφίας

  When this option is enabled a thumbnail will be saved in the exported image.

#### 1.2.7. Εξαγωγή εικόνας ως MNG

Σχήμα 6.8. Διάλογος εξαγωγής αρχείου MNG

MNG είναι ακρωνύμιο για «γραφικά διαδικτύου πολλαπλής εικόνας».

Το κύριο πρόβλημα είναι ότι ο Konqueror είναι ο μοναδικός περιηγητής ιστού που αναγνωρίζει τη μορφή κίνησης MNG. Παρακαλώ δείτε http://en.wikipedia.org/wiki/Multiple-image_Network_Graphics.

3.8. Περιηγητής εικόνας |  | 2. Προετοιμασία εικόνων για τον ιστό

Report a bug in GIMP Report a documentation error